“เซ็นทรัล ฟู้ด รีเทล” เครือ CRC คว้า 2 รางวัลใหญ่แห่งปี “Retail Asia Awards 2022”
“เซ็นทรัล ฟู้ด รีเทล” เครือ CRC คว้า 2 รางวัลสุดยอดแห่งเอเชีย Supermarket of the Year และ Omnichannel Strategy of the Year ตอกย้ำผู้นำค้าปลีกซูเปอร์มาร์เก็ต!
“เซ็นทรัล ฟู้ด รีเทล” เครือ CRC คว้า 2 รางวัลสุดยอดแห่งเอเชีย Supermarket of the Year และ Omnichannel Strategy of the Year ตอกย้ำผู้นำค้าปลีกซูเปอร์มาร์เก็ต!
8 ก.ค. 2565

บริษัท เซ็นทรัล ฟู้ด รีเทล จำกัด ในเครือบริษัท เซ็นทรัล รีเทล คอร์ปอเรชั่น จำกัด (มหาชน) หรือ หรือ CRC ได้รับ 2 รางวัลยิ่งใหญ่แห่งปี Supermarket of the Year และ Omnichannel Strategy of the Year จากเวทีระดับภูมิภาค Retail Asia Awards 2022 รางวัลแห่งเกียรติยศที่ตอกย้ำภาพผู้นำค้าปลีกซูเปอร์มาร์เก็ต ที่ดีที่สุดทั้ง Physical Store และแพลตฟอร์มออนไลน์ ด้วยการนำเสนอประสบการณ์ช้อปปิ้งแบบไร้รอยต่อสมบูรณ์แบบที่สุดในประเทศไทย ตอบสนองทุกความต้องการให้กับผู้บริโภคทุกกลุ่ม ทุกเจนเนอเรชันในทุกช่วงเวลา
ทั้งนี้ Retail Asia นิตยสารธุรกิจค้าปลีกชั้นนำในเอเชีย ที่เฟ้นหาสุดยอดผู้นำด้านค้าปลีกแห่งภูมิภาคและมอบรางวัลความเป็นเลิศในสาขาต่างๆ จากการดำเนินธุรกิจที่มีความโดดเด่นและแตกต่าง โดยมีผู้ส่งผลงานเข้าประกวด 110 โครงการ จาก 18 ประเทศ ซึ่งเซ็นทรัล ฟู้ด รีเทล คว้า 2 รางวัลสำคัญ ขึ้นแท่นเป็น สุดยอดผู้นำแห่งปี ได้แก่
โดยรางวัล Supermarket of the Year – Thailand เกิดจากความสำเร็จในการไม่หยุดนิ่งที่จะพัฒนายกระดับรูปแบบร้านเป็นซูเปอร์มาร์เก็ตไลฟ์สไตล์พรีเมียมที่ดีที่สุด สามารถตอบสนองทุกความต้องการของผู้บริโภคที่เปลี่ยนแปลงในทุกช่วงเวลา โดยมุ่งเน้นและให้ความสำคัญกับคุณภาพและความสดของสินค้าเป็นสำคัญ ควบคู่ไปกับการมีสินค้าที่หลากหลายจากทั้งในและต่างประเทศพร้อมนำเสนอสินค้าแบบคอนเซปต์โซนเพื่อสร้างความแตกต่าง และมอบประสบการณ์ช้อปปิ้งเหนือระดับ โดยมีพนักงาน ที่พร้อมให้บริการและได้รับการฝึกอบรมอยู่ตลอดเวลา ร่วมกับการนำนวัตกรรมที่ทันสมัยมาเพิ่มขีดความสามารถในการบริการลูกค้าให้ดียิ่งขึ้น สะท้อนภาพผู้นำฟู้ดเดสติเนชั่นที่เป็นมากกว่าซูเปอร์มาร์เก็ต แต่เปรียบเสมือนสถานที่ที่เป็นศูนย์กลางการใช้ชีวิตที่มีความสุข ดีที่สุดสำหรับทุกคน
ส่วนรางวัล Omnichannel Strategy of the Year – Thailand รางวัลแห่งความสำเร็จจากการเป็นผู้นำมอบประสบการณ์ช้อปปิ้งไร้รอยต่อผ่านแพลตฟอร์มออมนิแชแนลหลากหลายช่องทาง ควบคู่ไปกับการช้อปปิ้งที่ร้านค้าทั่วประเทศได้อย่างสมบูรณ์แบบที่สุดของฟู้ดรีเทลในประเทศไทย สามารถช้อปได้ทุกที่ ทุกเวลา ด้วยการพัฒนา “Tops Online” แพลตฟอร์มซูเปอร์มาร์เก็ตออนไลน์อันดับ 1 ที่ครบครันด้วยสินค้าอุปโภค – บริโภค กว่า 35,000 รายการ, บริการผู้ช่วยช้อปส่วนตัว (Personal shopper) ยกระดับการให้บริการช้อปแบบเรียลไทม์, ท็อปส์ ไพรม์ (Tops Prime)  เดลิเวอรี่เหมาจ่ายรายเดือน และล่าสุดกับการเปิดตัว Professional Picker ผู้ช่วยช้อปอาหารสดมือโปรที่จะเข้ามาเติบเต็มการช้อปผ่านช่องทางออนไลน์ให้สมบูรณ์แบบเสหมือนไปช้อปด้วยตนเอง และ บริการ Quick Commerce ผ่านแอพพลิเคชันฟู้ดเดลิเวอร์รี่รองรับพฤติกรรมและไลฟ์สไตล์การช้อปที่เปลี่ยนแปลงไปอย่างรวดเร็วในยุคดิจิทัล
ทั้งนี้นายสเตฟาน คูม ประธานเจ้าหน้าที่บริหาร บริษัท เซ็นทรัล ฟู้ด รีเทล จำกัด ในเครือเซ็นทรัล รีเทล กล่าวว่า ด้วยหัวใจสำคัญในการดำเนินธุรกิจ ที่มุ่งเน้นตอบโจทย์ความต้องการของลูกค้าเป็นหลัก ควบคู่ไปกับการให้ความสำคัญกับพนักงานทุกระดับซึ่งเป็นกำลังสำคัญในการพัฒนาองค์กรให้ก้าวหน้าอย่างยั่งยืน และขอขอบคุณ Retail Asia ที่เล็งเห็นถึงความตั้งใจในการส่งมอบประสบการณ์ที่ดี่ที่สุดในทุกด้าน นำมาซึ่งความภาคภูมิใจและสร้างกำลังใจให้กับทีมงานทุกคน เป็นผลตอบแทนของการไม่หยุดพัฒนาธุรกิจและการให้บริการที่เหนือความคาดหมายอยู่เสมอ แสดงให้เห็นถึงความมุ่งมั่น ตั้งใจที่จะมอบสินค้าและบริการที่ดีที่สุดให้กับลูกค้า
อีกทั้งเป็นการตอกย้ำความเป็นผู้นำฟู้ดรีเทลทั้งแพลตฟอร์มออฟไลน์และออนไลน์เพียงหนึ่งเดียวในประเทศไทยที่ดีที่สุดแห่งปี และจะเป็นแรงผลักดันให้ยังคงมุ่งมั่นพัฒนาธุรกิจเพื่อส่งมอบประสบการณ์ที่เป็นเลิศในทุกมิติ โดยมีเป้าหมายสำคัญ เพื่อเป็นศูนย์กลางการใช้ชีวิตที่มีความสุข ดีที่สุดสำหรับทุกคน  ให้สมกับเป็นผู้นำอันดับหนึ่งแห่งค้าปลีกไทย